Oʻzbekiston Respublikasi Prezidenti huzuridagi Loyiha boshqaruvi milliy agentligi qoshidagi Abu Rayhon Beruniy nomidagi Biznes va boshqaruv respublika oliy maktabiga oʻqishga qabul qilish va oʻqitishni tashkil etish tartibi toʻgʻrisidagi nizomga oʻzgartirish va qoʻshimchalar kiritish haqida
(order, 2021-05-17)

Oʻzbekiston Respublikasi Prezidentining 2018-yil 5-sentabrdagi PQ-3930-son “Korporativ, loyiha boshqaruvi va davlat xaridlari sohasida kadrlarni tayyorlash, qayta tayyorlash va ularning malakasini oshirish tizimini takomillashtirish boʻyicha qoʻshimcha chora-tadbirlar toʻgʻrisida”gi qaroriga muvofiq buyuraman: 1. Oʻzbekiston Respublikasi Prezidenti huzuridagi Loyiha boshqaruvi milliy agentligining 2019-yil 7-yanvardagi 3-son buyrugʻi (roʻyxat raqami 3128, 2019-yil 23-yanvar) (Qonun hujjatlari maʼlumotlari milliy bazasi, 23.01.2019-y., 10/19/3128/2527-son) bilan tasdiqlangan Oʻzbekiston Respublikasi Prezidenti huzuridagi Loyiha boshqaruvi milliy agentligi qoshidagi Abu Rayhon Beruniy nomidagi Biznes va boshqaruv respublika oliy maktabiga oʻqishga qabul qilish va oʻqitishni tashkil etish tartibi toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 1-bandda: “toʻlov kontrakt asosida,” degan soʻzlardan keyin “oʻzbek, rus va ingliz taʼlim tillarida” degan soʻzlar bilan toʻldirilsin; quyidagi mazmundagi ikkinchi va uchinchi xatboshilar bilan toʻldirilsin: “Ishlab chiqarishdan ajralgan holda taʼlim kunduzgi shaklda amalga oshiriladi. Ishlab chiqarishdan ajralmagan holda taʼlim sirtqi, kechki shakllarda, shu jumladan masofaviy oʻqitishni qoʻllash bilan amalga oshirilishi mumkin.”. 2. 2-band quyidagi tahrirda bayon etilsin: “2. Oliy maktab magistraturasi dasturlari boʻyicha oʻqitish yetakchi ixtisoslashgan xorijiy taʼlim muassasalari bilan tuzilgan xalqaro kelishuvlarda nazarda tutilgan oʻquv rejalar, dasturlar va jadvallar asosida “ikki diplom” (double degreye) modeli boʻyicha amalga oshirilishi mumkin. Nomzodlarni “ikki diplom” (double degreye) modeli boʻyicha Oliy maktab magistraturasiga oʻqishga qabul qilish xalqaro kelishuvlarning talablariga muvofiq amalga oshiriladi. “Ikki diplom” (double degreye) modeli boʻyicha oʻqishni bitirgandan soʻng xorijiy taʼlim muassasasining diplomi va tegishli mutaxassislik boʻyicha davlat namunasidagi magistr darajasi diplomi beriladi.”. 3. 3-bandning birinchi xatboshisi quyidagi tahrirda bayon etilsin: “3. Oliy maktab magistraturasida mutaxassislarni tayyorlashni ishlab chiqarish (amaliy) (kamida bir yil) va ilmiy-pedagogik (kamida ikki yil) yoʻnalishlari boʻyicha ixtisoslashgan dasturlar asosida amalga oshiradi.”. 4. 4-band quyidagi tahrirda bayon etilsin: “4. Oliy maktab magistraturasiga oʻqishga qabul qilish uchun kirish imtihonlari yozma imtihon va test sinovlari shaklida (bundan buyon matnda kirish imtihonlari deb yuritiladi) amalga oshiriladi. Oliy maktab magistraturasiga oʻqishga qabul qilish uchun kirish imtihonlari magistraturada oʻqiydigan tilda oʻtkaziladi va bu haqda magistraturaga kirish toʻgʻrisidagi arizada koʻrsatilishi lozim. Kirish imtihonlari magistratura mutaxassisliklari va oʻqitish tillariga koʻra alohida oʻtkaziladi. Kirish imtihonlari uchun maksimal ball 100 ballni tashkil etadi, ushbu ballar quyidagilardan tashkil topadi: mutaxassislik fanlari boʻyicha — 0 balldan 75 ballgacha; ingliz tili fani boʻyicha — 0 balldan 25 ballgacha. Nomzodlarning hujjatlarini qabul qilish, shuningdek, kirish imtihonlari oʻqish yilida ikki marta (yozgi va qishki qabul davrlarida) amalga oshiriladi.”. 5. 7-bandda “oʻqishga qabul qilishning yillik kvotasi” degan soʻzlardan keyin “, shuningdek kirish imtihonlari fanlari, dasturlari, natijalarni baholash mezonlari roʻyxati” degan soʻzlar bilan toʻldirilsin. 6. 8-band quyidagi tahrirda bayon etilsin: “8. Oliy maktab magistraturasiga oliy maʼlumotga, shu jumladan xorijiy mamlakatlarda olingan oliy maʼlumotga (diplomli mutaxassis, bakalavr) ega boʻlgan fuqarolar qabul qilinadi. Bunda xorijiy mamlakatlarda olingan diplomlar tegishli tartibda nostrifikatsiyalangan boʻlishi lozim. Ingliz tilini V2 va undan yuqori darajada bilishini tasdiqlovchi amaldagi milliy malaka sertifikati yoki CEFR (Common European Framework of Reference) boʻyicha B2, IELTS (International English Language Testing System) boʻyicha 5,5 ball, TOEFL (Test of English as a Foreign Language) boʻyicha 72 balldan kam boʻlmagan darajada ingliz tilini bilishini tasdiqlovchi xalqaro sertifikatlarga ega boʻlgan, shuningdek, oliy taʼlim muassasalarini ingliz taʼlim tilida bitirgan nomzodlar ingliz tili boʻyicha imtihon topshirishdan ozod qilinadi. Ularga mazkur fandan belgilangan maksimal ball beriladi.”. 7. 10-band quyidagi tahrirda bayon etilsin: “10. Oliy maktab magistraturasiga kirish istagini bildirgan nomzodlar Oliy maktabning rasmiy veb-sayti (bundan buyon matnda veb-sayt deb yuritiladi) orqali Oliy maktabning direktori nomiga quyidagi hujjatlarning nusxalarini ilova qilgan holda ariza bilan murojaat qilishadi: oliy maʼlumoti toʻgʻrisidagi hujjatning nusxasi; 4x6 oʻlchamdagi rangli fotosurat; pasport (imtihon vaqtida asl nusxasi taqdim etiladi); ingliz tilini bilish darajasini tasdiqlovchi belgilangan namunadagi hujjat (agar mavjud boʻlsa). Oliy maktab magistraturasiga kirish imtihonlaridan muvaffaqiyatli oʻtgan nomzodlar yuqorida koʻrsatilgan hujjatlarning aslini yoki ularning belgilangan tartibda tasdiqlangan nusxalarini Oliy maktabga taqdim etadi.”. 8. 13 va 14-bandlardagi “test sinovlarida” degan soʻzlar “kirish imtihonlarida” degan soʻzlar bilan almashtirilsin. 9. 15-band quyidagi tahrirda bayon etilsin: “Kirish imtihonlarini oʻtkazish tartibi Komissiya tomonidan belgilanadi. Kirish imtihonlarining savollari Komissiya tomonidan tuziladi. Kirish imtihonlari natijalari boʻyicha Komissiya tomonidan bayonnoma rasmiylashtiriladi. Nomzodlarning kirish imtihonlaridan qayta oʻtkazilishiga yoʻl qoʻyilmaydi.”. 10. 16 va 33-bandlar oʻz kuchini yoʻqotgan deb topilsin. 11. 25-banddagi “imtihon natijalari” va “uch kun” degan soʻzlar tegishlicha “kirish imtihonlari natijalari” va “uch ish kuni” degan soʻzlar bilan almashtirilsin. 12. 26-band quyidagi tahrirda bayon etilsin: “26. Apellatsiya komissiyasining tarkibi va uning ish reglamenti Agentlik direktorining buyrugʻi bilan tasdiqlanadi. Apellatsiya komissiyasining tarkibi qabul komissiyasi faoliyatida ishtirok etmagan shaxslar orasidan shakllantiriladi. Apellatsiya komissiyasi apellatsiya shikoyatini uch ish kuni ichida koʻrib chiqadi va qabul qilingan qaror toʻgʻrisida nomzodga shu kunning oʻzida yozma ravishda xabar beradi.”. 13. 30-bandning uchinchi xatboshisi quyidagi tahrirda bayon etilsin: “imtihonlarni muvaffaqiyatli topshirgan taqdirda, belgilangan namunadagi sertifikat (guvohnoma) beriladigan davlat organlari va boshqa tashkilotlarning xodimlarini, shuningdek boshqa shaxslarni loyiha boshqaruvi yoʻnalishi boʻyicha, shuningdek sud boshqaruvchilarini tayyorlash, qayta tayyorlash va malakasini oshirish;”. 14. 31-band quyidagi tahrirda bayon etilsin: “Tinglovchilarni oʻquv kurslarida oʻqitish tuzilgan shartnomalar asosida amalga oshiriladi.”. 15. 32-band quyidagi tahrirda bayon etilsin: “32. Oʻquv kurslarining qiymati Agentlik bilan kelishilgan holda Oliy maktab direktori tomonidan tasdiqlanadi. Oʻquv kurslarini oʻtkazish sanasi, davomiyligi, taʼlim shakli, shartnoma shartlari, taraflarning huquq va majburiyatlari, toʻlovlarni amalga oshirish tartibi va oʻquv kurslari boʻyicha boshqa maʼlumotlar Oliy maktab direktori tomonidan tasdiqlanadi.”.